钦定古今图书集成/历象汇编/历法典/第103卷 > 《新法历书一》 > 图
## 钦定古今图书集成/历象汇编/历法典/第103卷 > 《新法历书一》 > 图

正半弦是直线在半圈内从弧作垂线至径上分半圈为不等之两分一大弧一小弧此半弦者当小弧亦当大弧

当者为小弧之半弦亦为大弧之半弦

如上图从己弧下至甲乙全径上作己庚垂线分甲

丙乙半圈为不等两分，乙己弧为小分，己丙甲弧为
大分，则己庚为己乙小弧之半弦，又为己丙甲大弧
之半弦。

正半弦从一点作两半弦：第一为前半弦，第二为后
半弦，又为馀弧，弦又为较弦，又为差弦。

如前图，先论己庚即为前半弦，其己戊即为后半弦。
又为馀为较者，乙己丙弧九十度，乙己不足九十度，
则己丙为馀弧，亦为较弧，故己戊为馀弦较弦也。前
后两半弦，其能等于半径。